1814. a algul jõudsid lahingud juba Prantsusmaa pinnale ning Napoleon ei suutnud neid lõplikult tagasi lüüa. Maa oli sõjapidamisest väsinud, 26 miljonist prantslasest oli hukkunud juba üle 1 miljoni. Väejuhid leidsid, et võidulootust enam pole. Vene ja Preisi väed marssisid Pariisi ning 6. aprillil 1814 loobus Napoleon Fontainebleau' lepinguga Prantsuse troonist ja ta saadeti Itaalia lähedal asuvale Elba saarele.